open-index/open-wikipedia-markdown huggingface dataset:
Jonavos miesto senosios kapinės

**Jonavos miesto kapinės** – Jonavos miesto centre esančios kapinės. Šiuo metu nebeveikiančios.

## Paminklai
Teritorijoje yra Jeronimo Ralio skveras (Ramybės skveras), kur stovi 4 paminkliniai akmenys, skirti nežinomiems Jonavos gyventojams, Jonavos stačiatikiams, Lietuvos Nepriklausomybės kovų kariams savanoriams, Pirmajame pasauliniame kare žuvusiems vokiečių kariams; Atgimimo paminklai (Andriaus Kazlausko išdrožtas medinis kryžius ir kiti), medinis paminklas Abraomui Kulviečiui.

Kapinės nebeveikia (įsteigtos naujosios *[[Jonavos kapinės]]*).

## Nuorodos
* Nuotraukos
Jonavos žydų kapinės

**Jonavos žydų kapinės** – žydų kapinaitės Jonavos mieste. Įrengtos ant kalvos prie seniausios Jonavoje – Sodų gatvės, netoli miesto centrinio stadiono, Varnakoss upelio. Paminklai sustatyti eilėmis, sudarančiomis taisyklingą stačiakampį. Kapinių gale yra sustatytos paminklų nuolaužos. Ant kalvos viršūnės į kairę nuo laiptelių stovi paminklas. Kalnelio viršuje anksčiau veikė rabino koplytėlė (baltai tinkuota, mūrinė). Žydų kapinių medinė lentų tvora ir kalvos papėdėje stovėję dideli raudono mūro vartai neišliko.

## Istorija

Jonavos įkūrėjai dvarininkai Kosakovskiai, kviesdami žydų pirklius ir amatininkus į Jonavą, suteikė jiems atskirą žemės sklypą kapinėms, kuriose buvo laidojami tik žydų tautybės miestelėnai. Kapinės labai nukentėjo II pasaulinio karo metu, sovietmečiu buvo nuniokotos, išvartyti paminklai. 1989 m. sutvarkytos rajono savivaldybės lėšomis, tuo metu imtasi tvarkybos darbų
ir kapinių teritorijoje rasti išlikę antkapiniai paminklai sudėlioti simetriškomis eilėmis.

## Galerija

Vaizdas:Jonavos žydų kapinės2.jpg
Vaizdas:Jonavos žydų kapinės3.jpg
Vaizdas:Jonavos žydų kapinės4.jpg
Vaizdas:Jonavos žydų kapinės5.jpg


## Šaltiniai

* Jonavos žydų kapinių kapų nuotraukos
Ruklos senosios kapinės

**Ruklos senosios kapinės** – sunykusios kapinės, vienos seniausių nebenaudojamų kapinių Jonavos rajone, Rukloje, šalia rytinio miestelio pakraščio (Karaliaus Mindaugo g. gale, nuokalnėje). 

Kapinėse pradėta laidoti XVII amžiuje, vėliau pastatyta koplyčia. Tarybinės okupacijos metais kapinių teritorija priklausė tarybinės kariuomenės pavaldumui, netvarkomos kapinės buvo užverstos statybinėmis atliekomis.

2004 m. rudenį apleistą teritoriją laisvu nuo tarnybos metu sutvarkė Rukloje įsikūrusių Mokomojo pulko, Algirdo, Vaidoto, Artilerijos batalionų kariai per maždaug 3 savaites. Kariams padėjo vietos bendruomenė. Spalio pabaigoje buvo atidengtas paminklinis akmuo, žymintis buvusias kapines; akmenyje iškalti atminimo žodžiai. Akmenį pašventino Mokomojo pulko kapelionas Arnoldas Valkauskas, ceremonijoje dalyvavo Ruklos gyventojai. Paminklui lauko riedulį davė AB „Rizgonys“ (valdanti Rizgonių žvyro karjerą). 2005 m. stulpeliais buvo pažymėta kapinių teritorija.
      
## Nuorodos
* Lietuvos kariai sutvarkė senąsias Ruklos kapinaites IPA agentūra, 2004 spalio 28 d.
LITNET

**Lietuvos mokslo ir studijų kompiuterių tinklas** (**LITNET**) – Lietuvos akademinis kompiuterių tinklas.

Jungia Lietuvos mokymo, mokslo ir tyrimo institucijas. Teikia duomenų perdavimo ir interneto paslaugas aukštosioms mokykloms, mokslo institutams, kitoms akademinėms įstaigoms, švietimo ir kultūros įstaigoms, bibliotekoms ir muziejams.

Tinklo valdymo centras yra Kauno technologijos universitete.

## Istorija
1991 m. spalį tinklas pradėjo veikti. Įrengtas *X.25* palydovinio ryšio kanalas tarp Oslo universiteto ir Matematikos ir informatikos instituto Vilniuje.

Nuo 2000 m. dalyvauja Europos akademiniame tinkle GÉANT. Įgyvendinti keli projekto GN etapai (GN1, GN2, GN3, GN3plus, GN4-1 ir GN4-2). Šiuo metu įgyvendinami GN4-3 ir GN4-3N projektai, prie kurių vykdymo LITNET prisideda tapatybių valdymo produktų kūrimo, kibernetinio saugumo, tinklo plėtros srityse.

LITNET tinklas yra tarptautinių kompiuterių tinklų organizacijų (TERENA, CEENet, FIRST ir kt.) narys, kur atstovauja Lietuvos akademinių įstaigų interesams.

LITNET veiklą remia Švietimo, mokslo ir sporto ministerija, Europos Komisija.

## Taryba
Aukščiausias LITNET valdymo organas yra Taryba, kurios struktūrą ir nuostatus tvirtina Švietimo, mokslo ir sporto ministerija. Pagrindinis Tarybos tikslas – koordinuoti LITNET programos įgyvendinimą, užtikrinti efektyvią LITNET veiklą.

2022 m. rugpjūčio 9 d. Tarybos pirmininku tapo VU Informacinių technologijų paslaugų centro direktorius Arūnas Stašionis.

## Šaltiniai

## Nuorodos
* LITNET tinklalapis
Arnoldas Valkauskas

**Arnoldas Valkauskas** (g. 1961 m. lapkričio 14 d.) – katalikų kunigas, Jonavos dekanato Ruklos Šventosios Dvasios parapijos klebonas (nuo 2000 m. kovo 11 d.), karo (Ruklos įgulos) kapelionas, Katalikų teologijos fakulteto dėstytojas, dogminės teologijos specialistas, vienas iš nedaugelio Lietuvos egzorcistų (Kauno arkivyskupijoje jų yra trys, visoje Lietuvoje – šeši), egzorcistų asociacijos narys, majoras.

## Biografija
Arnoldas Valkauskas gimė Kaune, chemiko-inžinieriaus ir laboratorijos darbuotojos šeimoje; vienas iš senelių buvo kariškis, dalyvavęs 1926 m. perversme. Valkauskų šeima butu dalinosi su dar dviem šeimomis. Nuo mažens auklėtas patriotiškai, Valkauskas jau vaikystėje žinojo, kad gyvena svetimos jėgos okupuotoje Lietuvoje. Anksti išmokęs žegnotis ir melstis, Valkauskas priėjo pirmąją komuniją ir gavo sutvirtinimą Šančių bažnyčioje. Gerai sutarė su jį mokiusia vienuole ir vietiniu klebonu. Paauglystėje užsiėmė sportu, lankė pramoginių šokių užsiėmimus, kurį laiką mokėsi groti instrumentu. Įkvėptas tėvo, pradėjo domėtis filosofija, ypač stoikų mokyklos mintimi. 

Atėjus metui rinktis specialybę, Valkauskas nusprendė jokia forma netarnauti komunistams. Kurį laiką patarnavęs Tarybinėje kariuomenėje, įstojo į Kauno kunigų seminariją, 1988 m. gegužės 29 d. priėmė kunigo šventimus. Vėliau studijavo teologiją Romoje. Popiežiškajame Grigaliaus universitete apsigynė teologijos daktaro disertaciją iš Karl Rahner teologijos. 

Vėliau Valkauskas pradėjo dėstyti Vytauto Didžiojo universitete, buvo paskirtas dirbti vikaru Jonavos dekanato Šv. apaštalo Jokūbo parapijoje, nuo 2000 m. – Ruklos parapijos klebonu. Eina karo kapeliono pareigas DLE Jonušo Radvilos mokomajame pulke. Pradžioje jam buvo suteiktas kapitono, vėliau – majoro laipsnis. 

## Nuorodos
Lituanus

**Lituanus** – JAV lietuvių žurnalas, leidžiamas nuo 1954 m. lapkričio 24 d. anglų kalba.

## Istorija
Žurnalo minties autorium ir jo pirmuoju rėmėju pinigais buvo žinomas Amerikos lietuvis Juozas Bačiūnas (1893–1969 m.) ir Vytautas P. Vygantas (1930–1998 m.). Ėjo Brukline, nuo 1964 m. – Čikagoje. Leido JAV studentų lietuvių sąjunga, nuo 1964 m. – žurnalo leidimo fondas „Lituanus Foundation, Inc.“. Per metus išeina keturi numeriai, kuriuose skelbiami ne tik jaunimo, bet ir vyresnio amžiaus JAV ir Lietuvos Lietuvių straipsniai apie Lietuvos ir baltų kalbas, kalbotyrą, politinius mokslus, meną, istoriją, literatūrą ir susijusias temas. Tiražas 1985 m. – 4200 egz., 2008 m.– apie 3000 egz.  Dauguma ankstesnių žurnalo numerių ir nemokamai prieinami žurnalo tinklalapyje. ISSN numeris 0024-5089.

Per paskutinius penkiasdešimt metų dažniausiai žurnalo *Lituanus* redaktoriumi buvo Ročesterio universiteto profesorius Antanas Klimas. Žurnale buvo spausdinti Česlovo Milošo, Tomo Venclovos, Vytauto Kavolio, Jurgio Baltrušaičio ir Vytauto Landsbergio straipsniai.

## Redaktoriai
* Antanas Vytautas Dundzila – 1954 m.
* Tomas Remeikis – 1954–1969 m.,
* Antanas Klimas, Kęstutis Skrupskelis – 1969–1971 m.
* Jonas Antanas Račkauskas – 1971–1978 m.
* Bronius Vaškelis, Antanas Klimas, Birutė Ciplijauskaitė, Kęstutis K. Girnius, Mykolas Drunga, Vytautas Vardys, Saulius Kuprys, Jonas Zdanys, Simas Sužiedėlis
* Robertas Vitas – 1991–1999 m.
* Violeta Kelertienė – nuo 1999 m.

## Šaltiniai

## Nuorodos
* Lituanus.org
Tau kryžius

**Raidė T** („T“ Thau) yra išskirtinis pranciškonų ordino ženklas. „T“ formos kryžių ir šiais laikais ant kaklo nešioja ir pranciškonų tretininkai.

Italijoje, netoli Asyžiaus, Fonte Colombo kalno Magdalenos koplyčioje, palangėje į kairę nuo altoriaus yra ženklas „T“, kurį raudonai nupiešė pats Pranciškus Asyžietis. Ši raidė – šventojo Pranciškaus talismanas.

Kryžiaus forma paimta iš graikų abėcėlės raidės, vaizduojančios kryžių.

„Thau“ raidė yra ir hebrajų abėcėlėje, tai paskutinis simbolis.

Šis ženklas būdavo išdeginamas kaliniams, pasmerktiems mirties bausmei. Senajame Testamente pranašas Ezekielis rašė, kad didelės žmonių masės prarado tikėjimą Dievu, o tokiu būdu prarado ir viltį kada nors sugrįžti į Pažadėtąją Žemę. Tik maža neturtingos tautos saujelė paneigė Babilonijos religiją ir kultūrą. „Kalbėjo Viešpats Dievas naikinančiam angelui: Pereik miestą išilgai, Jeruzalės vidumi, ir parašyk „Thau“ kaktose tų vyrų, kurie dūsauja ir dejuoja dėl visų jame vykstančių baisenybių“ (Ez.9,4), Dievas pranašui įsakė pažymėti ant ištikimo likučio kaktų raidės „T“ ženklą. Jie vieninteliai buvo išgelbėti nuo sunaikinimo.

Istorikai sutaria, kad Pranciškus dalyvavo Laterano IV (1215.XI.11) susirinkime, kur popiežius Inocentas III priminė pranašo Ezekielio regėjimą, raidę „Thau“ pažymėjo kaip turinčią kryžiaus formą, ant kurios buvo nukryžiuotas pasaulio Išganytojas. Šv. Pranciškus taip buvo susižavėjęs popiežiaus kalba, kad vėliau raidę „T“ pakeitė į antspaudą ir savo Ordino herbą.

Pranciškui „T“ buvo vilties simbolis jo dienų netvarkos paliestoje Bažnyčioje. Jis turėjo įžiūrėti aiškią analogiją tarp savo laikų ir tarp izraelitų nelaimių per ilgą Babilonijos nelaisvę. Ženklas „T“ buvo Pranciškui ir masinio išėjimo, ir piligrimo ženklas. Jam šios raidės ženklas reiškė patį Kristų, kuris atpirko žmoniją savo kryžiumi. Jis norėjo būti visiškai įsigilinęs į šį ženklą. Pranciškus pamokslavo apie jį taip dažnai ir su tokiu užsidegimu, kad brolis Pacifikas matė jį kaip spinduliuojančią šviesą virš jo kaktos.

Taip pat yra žinoma, jog Pranciškus jaunystėje labai nekentė raupsuotųjų. Tačiau po savo atsivertimo jis nesišlykštėdavo eiti bei patarnauti jiems. Būtent tada veikė maža ligoninė ir prieglaudos namai raupsuotiesiems, ir būtent tie nameliai vadinosi „Thau“.

Prieš mirtį, ant LaVernos kalno Pranciškus sukūrė ir ant pergamento užrašė padėkos giesmę, kitoje pusėje – palaiminimą broliui Leonui, paraštėje pažymėdamas raidę „T“ iš profilio kylančią aukštyn. Galėjo tai būti ir LaVernos kalno kontūras.

Asyžiaus neturtėlis šį ženklą užrašydavo ant sienų, langų visose vietose, kur jis kaip piligrimas melsdavosi. Šiuo ženklu jis pasirašydavo visus savo laiškus, „T“ buvo net ant jo celės durų.
Tridyglė medūznamė

**Tridyglė medūznamė** (**Atlanto taukžuvė**, **sviestažuvė**) (*Peprilus triacanthus*; , *American butterfish*, sin. *Poronotus triacanthus*.) – giliavandenė tropinių jūrų žuvis (medūznaminių (*Stromateidae*) šeima), gyvenanti tik šiltuose vandenyse ir gali išgyventi net 200 m gylyje. Dažnai sugaunama Australijos ir Naujosios Zelandijos pakrantėse.

Svietažuvės yra tamsiai rudos, bet kuo senesnės, tuo tamsesnės, todėl brandžios žuvys gali būti visai juodos. Jų kūną dengia maži žvyneliai, galva apvali, didelėmis akimis. Kai kurios šios žuvies rūšies atmainos gali užaugti net iki dviejų metrų ilgio, o sverti daugiau kaip trisdešimt ar net penkiasdešimt kilogramų. Maitinasi mažomis žuvimis, kalmarais ir vėžiagyviais.

Plaukioja dideliais būriais, paprastai gaudomos tamsoje. Plaukioja arti vandens paviršiaus 120–150 cm gylyje, bet žiemą ir ankstyvą pavasarį aptinkamos ir 100–200 m gylyje.

*Sviestažuvė* – pavadinimas, šį tą pasakantis apie iš jos gaminamų patiekalų skonį. Gurmanai teigia, kad tai labai švelni, nesausa, truputį sviesto skonį primenanti žuvis. Jos mėsa balta. Sviestažuvėje gausu riebalų, kurių žmogaus organizmas negali suvirškinti ir nepasisavina. Todėl būtina ją tinkamai paruošti, kad neskaidomų riebalų perteklius nesukeltų pykinimo.

Sviestažuvės filė ypač tinka kepti ant grotelių ar žarijų. Prie patiekalų, pagamintų iš šios žuvies, labai tinka įvairios daržovės ir padažai, ypač – špinatų, ciberžolės padažai, virti ryžiai bei šparagai ir brokoliai.

## Nuorodos

* Butterfish ''Poronotus triacanthus'' (Peck) 1800
* Butterfish / ''Peprilus triacanthus'' (Peck 1804) / Bigelow and Schroeder 1953:363-367 (as ''Poronotus triacanthus'')
* Butterfish (''Peprilus triacanthus'')
* ''Peprilus triacanthus'' nuotrauka
Kėdainių geležinkelio stotis

**Kėdainių geležinkelio stotis** – geležinkelio stotis Kėdainiuose, į šiaurę nuo miesto centro, S. Dariaus ir S. Girėno g. 5, prie geležinkelio Vilnius–Klaipėda, už 1 km į šiaurę nuo geležinkelio viaduko per J. Basanavičiaus g. Stotį valdo „Lietuvos geležinkeliai“. Kėdainių geležinkelio stotyje kasdien stoja greitieji keleiviniai traukiniai Vilnius–Klaipėda ir Kaunas–Šiauliai.

Prie stoties stūkso paminklinis akmuo žuvusiems už Tėvynę. Paminklas pastatytas 1928 m. gruodžio 5 d. geležinkelininkų iniciatyva ir lėšomis, 1940 m. nuniokotas sovietų – nuplėšta plokštė ir atributai (šalmas, šautuvas, kardas, trimitas ir skydas su Vyčio kryžiumi). 1988 m. pagaminta nauja plokštė, pašventinta 1989 m. vasario 16 d.

Ant stoties rūmų pastato pakabinta atminimo lenta tremtiniams – iš Kėdainių stoties 1941 m. birželio 14 d. ir 1945–1951 m. į TSRS gilumą buvo masiškai tremiami Lietuvos gyventojai. Į vakarus nuo stoties stovi Kėdainių minaretas.

## Istorija

Stotis įrengta 1871 m. pastatas atidarytas 1875 m. Liepojos–Romnų geležinkelio atšakoje, įgalinus susisiekimą su Vilniaus, Šiaulių, Liepojos ir Sankt Peterburgo miestais. Tai buvo III klasės geležinkelio stotis. Stotis pastatyta į šiaurės rytus nuo miestelio. Stoties rūmai buvo laikomi Kėdainių puošmena, o greta pastatytas viešbutis buvo prilyginamas užsienietiškiems.

Taip XIX a. pabaigoje Kėdainiai tapo svarbiu Lietuvos geležinkelių tašku. Suklestėjus sodininkystei ir daržininkystei, pro stotį buvo vežamos žemės ūkio gėrybės į Maskvą, Peterburgą, Rygą, Liepoją: 1897 m. į šiuos miestus buvo išvežta 30 vagonų obuolių ir 5 vagonai kriaušių. 1909 m. per stotį įvežta ir išvežta 22 tūkst. tonų krovinių, 1910 m. parduota 11,1 tūkst. keleivinių bilietų.

Po I pasaulinio karo Kėdainių stotyje veikė trečiaeilės remonto dirbtuvės ir depas. 1923 m. stotyje buvo surašyti 224 gyventojai. 1928 m. pastatytas paminklas žuvusiems už Lietuvos laisvę. 1944 m. liepos 30 d. traukdamiesi vokiečių kareiviai pastatą susprogdino. 1941–1951 m. iš Kėdainių stoties į TSRS gilumą buvo vežami Lietuvos tremtiniai.

1989 m. atidengtas ir pašventintas atkurtas paminklas žuvusiems už Tėvynę. 1998 m. suremontuotas stoties pastatas, 2022 m. suremontuota keleivių laukimo salė.

## Galerija

Kėdainių geležinkelio stotis.JPG | Stoties rūmai nuo geležinkelio pusės, 2010 m.
KedainiuGST.JPG | Stoties rūmai iš kiemo pusės, 2007 m.
Lithuania Diesel.JPG | Kėdainių dyzelinis šilumvežis „TEM2“, 2005 m.
Kėdainiai 2024c.jpg | Paminklinis akmuo žuvusiems už Tėvynę
Kėdainiai 2024d.jpg | Atminimo lenta Lietuvos tremtiniams


## Šaltiniai
Digitalism

**"Digitalism"** – elektroninės šokių muzikos duetas iš Hamburgo (Vokietija), susikūręs 2004 metais. 

Grupę sudaro Jens Moelle ir Ismail Tüfekçi. "Digitalism" išgarsėjo 2007 metais išleistu albumu "Idealism" ir singlu "Pogo". 2007 m. rugpjūčio mėn. grupė grojo pirmajame MTV gimtadienio renginyje *MTV B-Day*, kuris vyko Rygoje.

"Digitalism" yra remiksavę tokių atlikėjų, kaip Tom Vek, The Futureheads, Daft Punk, Tiga, Klaxons, White Stripes, Monk, Depeche Mode, Cut Copy ir kitų kūrinius. Jų kūrinius groja elektroninės muzikos didžėjai Erol Alkan, Justice, Boys Noize, Soulwax. "Digitalism" beveik visuose pasirodymuose groja gyvai. Jų muzikoje yra electro house, indie, punk stilių elementų.

Dueto singlas "Pogo" yra grojamas "Electronic Arts" žaidimuose "Need For Speed:ProStreet" ir "FIFA 2008". Taip pat "Pogo" buvo panaudotas reklamose Prancūzijoje ir Didžiojoje Britanijoje.

## Diskografija

2004 "Idealistic" 12-inch single White label 

2005 "Idealistic" 12-inch single Kitsuné Music 

2005 "Zdarlight" 12-inch single Kitsuné Music 

2006 "Zdarlight" (Edition Moonlight / Discodrome) 12-inch single Kitsuné Music 

2006 "Jupiter Room" 12-inch single, CD single Kitsuné Music 

2007 "Terrorlight" 12-inch single Kitsuné Music 

2007 Idealism Vinyl, Compact disc, digital download Astralwerks 

2008 The Moshi Moshi Ep (Japan Only) LP/CD EMI Japan Records 

## Remiksai

2005 Einzeller - "Schwarzfahrer" 

2005 Munk - "Disco Clown" 

2005 Martin Peter - "Psychoville" 

2005 Sono - "A New Cage" 

2005 Lisa Stansfield - "If I Hadn't Got You" (Digitalism Remix/Digitalism Dub) 

2005 Tom Vek - "Nothing But Green Lights" 

2005 White Stripes - "Seven Nation Army" (Digitalism Twist-up Remix) 

2006 Cajuan - "Dance, Not Dance" 

2006 The Cure - "Fire in Cairo" 

2006 Cut Copy - "Going Nowhere" 

2006 Daft Punk - "Technologic" (Digitalism's Highway to Paris Remix) 

2006 Depeche Mode - "Never Let Me Down Again" 

2006 The Futureheads - "Skip to the End" (Digitalism Remix/Digitalism Re-Rub) 

2006 Klaxons - "Atlantis to Interzone" (Digitalism's Klix Klax R-R-Remix) 

2006 The Presets - "Down Down Down" 

2006 Test Icicles - "What's Your Damage?" 

2006 Tiga - "(Far From) Home" 

2007 Dave Gahan-Kingdom(Digitalism remix)

## Nuorodos
*Oficiali svetainė
Serart

**Serart** – eksperimentinio roko grupė, kurią sudaro du pripažinti alternatyviosios muzikos atlikėjai – jau išsiskyrusio alternative metal kolektyvo „System of a Down“ armėnų kilmės vokalistas Serj Tankian ir armėnų bei turkų kraujo turintis avangarde/folk atstovas Arto Tunçboyacıyan. Grupės pavadinimas sudarytas iš muzikantų vardų. Kol kas išleistas vienas albumas „Serart“.
„Serart“ kūryboje susipina sunkaus roko, armėnų liaudies motyvų, relaksacinės, psichodelinės bei eksperimentinės muzikos elementai. Grupės dainose nėra tradicinės „posmas – priedainis – posmas – priedainis – pragrojimas – priedainis – priedainis“ grandies, muzika tai prasiveržia visu roko garsumu, tai staiga nutyla, tarsi kviečianti pasinerti į kitą erdvę.

## Grupės nariai
* Serj Tankian(arm. Սերժ Թանգեան) – vokalas, perkusija, kiti muzikos instrumentai.
* Arto Tunçboyacıyan(arm. Արտո Թունչբոյաջյան) – vokalas, perkusija, kiti muzikos instrumentai.

## Diskografija
„Serart“ (2003):
# „Intro“ (Tankian) – 0:34
# „Cinema“ (Tankian) – 3:59
# „Devil’s Wedding“ (Tunçboyacıyan) – 4:10
# „The Walking Xperiment“ (Tankian) – 3:33
# „Black Melon“ (Tunçboyacıyan) – 3:36
# „Metal Shock“ (Tunçboyacıyan) – 0:31
# „Save the Blonde“ (Tankian) – 3:14
# „Love is the Peace“ (Tunçboyacıyan) – 2:32
# „Leave Melody Counting Fear“ (Tankian) – 3:45
# „Gee-Tar“ (Tankian) – 1:10
# „Claustrophobia“ (Tankian) – 1:36
# „Narina“ (Tunçboyacıyan, Ross) – 5:31
# „Zumba“ (Tunçboyacıyan) – 0:53
# „Facing the Plastic“ (Tankian) – 3:50
# „If You Can Catch Me“ (Tunçboyacıyan) – 1:07
# „I Don’t Want to Go Back Empty-Handed“ (Tunçboyacıyan) – 4:04

## Nuorodos
* Serart.net 
* Serjical Strike Records 
* LyricWiki.org/Serart
Kundos kultūra

**Kundos kultūra** – mezolito archeologinė kultūra, 7400–6000 m. iki m. e. paplitusi dabartinėje Estijoje, Pietų Suomijoje, Latvijoje, Šiaurės Rytų Lietuvoje, Baltarusijos Padauguvyje.

Pavadinta pagal 1933–1937 m. R. Indreko tyrinėtą stovyklą Estijos šiaurėje ties Kunda-Lamasmagi. Manoma, kad Kundos kultūra susiklostė vėlyvosios Svidrų kultūros pagrindu.

## Charakteristika
Kundos kultūrai būdingi kauliniai ir raginiai žeberklai, ietigaliai, durklai ir peikenos, kalteliai, kirveliai, strėlių antgaliai.

Kundos kultūros žmonės, medžiotojai, kūrė laikinas gyvenvietes prie upių ir ežerų, gyveno palapinės tipo būstuose ar stulpinės konstrukcijos keturkampiuose arba ovaliuose pastatuose su židiniais. Vertėsi medžiokle ir žvejyba, rinko maistą – agarų sėklas, laukines slyvas. Naudojo titnaginius (daugiausiai rasta Estijoje), gamintus skeltine technika ir kaulinius dirbinius. Skeltės darytos iš vienagalių kūginių skaldytinių. Kundos kultūros gyvenvietėse rasta daug kampinių rėžtukų, galinių gremžtukų, *Pulli* tipo antgalių su koteliu.

## Lietuvoje
Lietuvoje Kundos kultūros paminklų aptinkama šiaurės rytų dalyje ir Žemaitijos aukštumoje. Žinoma apie 20 stovyklų ir apie 40 dirbinių radimviečių. Jose rasta kaulinių žeberklų su užbarzdomis ir įkartomis, apvalių arba šeivos pavidalo, tribriaunių ir su titnago ašmenėliais ietigalių, durklų ir peikenų, kirvelių, dažniausiai su skyle kotui, t. p. gludintų kirvelių, titnaginių gremžtukų, gintarinių sagučių. Kundos kultūra ilgainiui pavirto Narvos kultūra.

## Genetika
2017 m. vasarį „Current Biology“ paskelbtame genetiniame tyrime buvo nustatyta, kad Kundos kultūros atstovai ir juos pakeitusi Narvos kultūra turėjo artimesnį genetinį ryšį su Vakarų Europos medžiotojais-rinkėjais negu su Rytų Europos medžiotojais-rinkėjais.

2018 m. sausį „Nature Communications“ publikuotame genetiniame tyrime buvo analizuojami vyro ir moters, priskirtų Kundos kultūrai, palaikai. Buvo nustatyta, kad ištirtas vyras turėjo haplogrupę I ir U5b2c1, o moteris – U4a2. Ištirta, kad jie turi „labai artimą ryšį“ su Vakarų Europos medžiotojais-rinkėjais, nors ir su senovės šiaurės eurazijiečių „reikšmingu indėliu“. Jų genetinė kilmė, perimta iš senovės šiaurės euraziečių, buvo mažesnė negu Skandinavijos medžiotojų-rinkėjų. Taip pat nurodoma, kad minėta genetinė kilmė Skandinaviją pasiekė be kirtimo per Baltijos jūrą.

2018 m. vasarį „Nature“ paskelbtame genetiniame tyrime buvo įtraukta individų, palaidotų Zvejnieki kapavietėse ir kurių dauguma susijusi su Kundos ir ją pakeitusią Narvos kultūromis, analizė. Išgauta mtDNR priklausė išimtinai U5, U4 ir U2 haplotipams. Kalbant apie Y-DNR, didžioji dauguma mėginių priklausė R1b1a1a ir I2a1 haplotipams. Rezultatai patvirtino, kad Kundos ir Narvos kultūros turėjo apie 70 % Vakarų Europos medžiotojų-rinkėjų ir 30 % Rytų Europos medžiotojų-rinkėjų genetinės kilmės. Netoliese buvusioje tuometinėje Šukinės duobelinės keramikos kultūroje buvo nustatyta apie 65 % Rytų Europos medžiotojų-rinkėjų genetinės kilmės.

## Išnašos

## Šaltiniai
* 
* 
* 

## Nuorodos
* Kundos kultūra  (anglų kalba)
Nakviša

**Nakviša** (*Oenothera*) – nakvišinių (*Onagraceae*) šeimos augalų gentis. Natūraliai paplitusi Šiaurės ir Pietų Amerikoje. Tai vienmečiai, dvimečiai ir daugiamečiai augalai.

Nakvišų dydis įvairuoja nuo 10 cm dydžio *Oenothera acaulis* augančios Čilėje iki 3 m siekiančios *Oenothera stubbei* iš Meksikos. Žiedai išsiskleidžia vakarais (dėl to ir pavadinta nakviša). Žiedai geltonos, baltos, rausvos spalvos, su keturiais širdiškais žiedlapiais. Išskirtinis nakvišų bruožas – keturskiautė purka, primenanti raidę X.

## Rūšys
* Smėlinė nakviša (*Oenothera oakesiana*, sin.*Oenothera ammophila*)
* Dvimetė nakviša (*Oenothera biennis*)
* Žiloji nakviša (*Oenothera canovirens*)
* Karpytalapė nakviša (*Oenothera laciniata*)
* Raudonstiebė nakviša (*Oenothera rubricaulis*)

## Naudojimas
Lietuvoje nakvišos auginamos kaip dekoratyvinis augalas, tačiau nakviša yra plačiai paplitusi ir naudojama medicinoje. Pagrindinė vaistinė žaliava – dvimetės nakvišos sėklos. Iš sausų sėklų gaunamas auksinio atspalvio aliejus . Omega-6 riebalinės rūgštys, esančios nakvišų aliejuje, labai reikalingos odos barjerinės funkcijos palaikymui – esant laisvųjų radikalų atakoms, perdozavus UVS (ultravioletinių spindulių): pavyzdžiui, ilgai būnant soliariume ar pajūrio saulėje.

Be kitų organizmui naudingų medžiagų, nakvišų aliejuje yra ir vitamino E, kuris daugeliui žinomas kaip „odos ir kraujagyslių elastingumo vitaminas“, turintis stiprų antioksidantinį poveikį.
Nakvišų aliejus yra populiari ir gerai žinoma priemonė, padedanti sušvelninti PMS ir menopauzės simptomus. Gydytojai skiria nakvišų aliejų mastopatijos prevencijai.

Nakvišų aliejuje esantis vitaminas E neutralizuoja toksinius fiziologinių procesų organizme metu susidarančius laisvuosius radikalus.

## Išnašos
2008 m. NATO susitikimas Vilniuje

**2008 m. NATO susitikimas Vilniuje** – 2008 m. vasario 7-8 dienomis vykęs neformalus NATO valstybių gynybos ministrų susitikimas.

Susitikimui vadovavo NATO generalinis sekretorius Jaap de Hoop Scheffer.

Susitikimo metu svarbiausi nagrinėti klausimai buvo:
* Afganistano karas,
* Bendradarbiavimas su Ukraina,
* Santykiai su Rusija.

Susitikimas buvo paruošiamuoju prieš 20-ąjį NATO viršūnių susitikimą Bukarešte, Rumunijoje.

Šio renginio metu vyko dvišaliai Lietuvos krašto apsaugos ministro Juozo Oleko susitikimai su JAV gynybos sekretoriumi Robertu Geitsu, Rusijos gynybos ministru Anatolijumi Serdiukovu, Ukrainos gynybos ministru Jurijumi Jechanurovu, Lenkijos krašto apsaugos ministru Bogdanu Klichu ir Afganistano gynybos ministru Abdulu Vardaku.

Vasario 7–8 d. vyksiantis NATO gynybos ministrų susitikimas buvo didžiausias tuo metu Lietuvoje vykęs NATO renginys tiek aukštų pareigūnų skaičiumi, tiek pasaulio žiniasklaidos dėmesiu: susitikime dalyvavo 52 valstybių ir tarptautinių organizacijų delegacijos, atvyko apie 700 dalyvių ir beveik pusketvirto šimto šalies ir užsienio žurnalistų.

## Taip pat skaityti
* 2023 m. NATO viršūnių susitikimas (vykęs 2023 m. Vilniuje).

## Nuorodos
*Oficiali svetainė

## Šaltiniai
Dygliuotasis dagys

**Dygliuotasis dagys** (*Carduus acanthoides*) – astrinių (*Asteraceae*) šeimos daugiamečių augalų rūšis. 

Aukštis 30-100 cm, stiebas status. Lapai ištisiniai, plunksniškai skaldyti, dygūs. Graižai stambūs. Vainikėlis purpurinis. Lapų kraštai, stiebas, žiedynas padengtas aštriais ilgais spygliais. Auga pievose, daržuose, ganyklose.
Ordinas (reikšmės)

Žodis **ordinas** reiškia:

* ordinas – fizinių asmenų bendrija, organizacija, susieta bendra idėja, ypatingomis gyvenimo taisyklėmis:
** ordinas – riterių organizacija;
** ordinas – vienuolių organizacija;
* ordinas – apdovanojimų rūšis;
* Ordinas () – miestas Andoroje.
Klasteris

**Klasteris** () – vienetas, sudarytas iš kelių vieno tipo elementų, kuris veikia kaip vieninga sistema, turinti tam tikrų savybių.

Klasterių pavyzdžiai:
* *kompiuterių sankaupa* (*cluster*) – spartaus ryšio kanalais sujungtų kompiuterių grupė, kuri vartotojo požiūriu veikia kaip vieningas įrenginys;
* *klasteris*, kitaip *blokinys* – kietojo disko paviršiaus vienetas;
* *telkinys, branduolys* (*cluster*) – artimų objektų grupė telkinių analizėje;
* *spiečius, kekė* (*cluster*) – atomų grupė, pagal dydį tarpinė tarp molekulės ir kieto kūno;
* *kekė* (*cluster*) – dalelių, sujungtų tam tikrais ryšiais, grupė. Pvz., vandens molekulių (sujungtų vandeniliniais ryšiais) kekė;
* *[[branduolys (ekonomika)|branduolys]]* – tam tikra geografiškai artimų vieningai veikiančių įmonių grupė.


Image:Disk-structure.svg|D - kietojo disko blokinys
Sikstas V

**Sikstas V** (; **Felice Peretti di Montalto**; 1521 m. gruodžio 13 d. – 1590 m. rugpjūčio 27 d.) – katalikų popiežius nuo 1585 iki 1590 m.

Jo tėvas gimė Juodkalnijoje, Bjelske Kruševice kaime serbų Šišić šeimoje, o vėliau persikėlė į Italiją. Būdamas popiežiumi Sikstas V įvedė Velnio advokato formuluotę ir įtariai vertino jėzuitų judėjimą.

## Nuorodos
* Sąrašas:Popiežiai
Ką tu mėgsti?

**Ką tu mėgsti?** – debiutinis lietuvių R&B atlikėjo Vaido albumas, išleistas 2006 m. pabaigoje.

## Dainos
# Intro (1:43)
# Ką tu mėgsti? (3:38)
# Music is my soul (2:57)
# Tai turi būti tu (3:33)
# Playing my music loud (3:22)
# Daug kas tau sako (4:02)
# Ohh (3:39)
# Machine (3:11)
# Skubu pas tave (3:31)
# Šviesus vėjas (4:44)
# Queen of the night (4:18)
# Kai ši muzika skamba (2:52)
# Viskas tvarkoj (3:27)
Dratharas

**Dratharas** – FCI pripažįstama šunų veislė.

Dratharai buvo išvesti XIX a. pabaigoje Vokietijoje ir yra skirti medžioklei. Gyvenimo trukmė - 12-14 metų.

## Išvaizda

Tai gana stambus, tvirtas, ištvermingas šuo. Ūgis iki 68 cm. Svoris iki 40 kg.

Kūno sudėjimu panašus į kurtsharą, bet plaukas ilgesnis, šiurkštesnis ir gana storas. Plauko ilgis 2-4 cm. Kailis pilkai rudas, kavinis, taškuotas ar dėmėtas rudomis dėmėmis. Ausys apvalios, nukarusios.

Akys dažniausiai tamsios spalvos. Žvilgsnis susikaupęs ir dėmesingas, judesiai energingi ir harmoningi.

## Charakteris ir elgesys
Dratharas - ištvermingas ir labai energingas šuo. Skirtas medžioklei laukuose, miškuose ir vandenyje. Turi labai gerą uoslę. Gano aukšto intelekto. Labai prisiriša prie savo šeimininko ir jo šeimos narių, net gali pavydėti šeimininko kitiems gyvūnams. Bando parodyti dominavimą kitų šunų atžvilgiu, bet dažniausiai būna draugiškas.

Labai draugiškas ir žaismingas su vaikais.

## Nuorodos
* Apie dratharus
Trentas (upė)

**Trentas** () – upė Jungtinėje Karalystėje, viena ilgiausių Anglijoje. Prasideda Stafordšire, Peninų kalnuose. Teka daugiausia į šiaurės rytus per vidurinę Angliją (Notingamšyrą, Derbišyrą, Linkolnšyrą, Pietų Jorkširą). Įteka į Šiaurės jūros Hamberio estuariją.

Didžiausi intakai: Derventas, Dovas (kairieji), Soaras, Teimas (dešinieji).

Labai vandeninga upė. Jūros potvyniai juntami iki 50 km nuo Trento žiočių. Trentas laivuojamas 117 mylių ruože. Prie upės įsikūrę šie miestai: Stokas prie Trento, Notingamas, Imingamas, Kingstonas prie Halo.

## Šaltiniai
Didysis Uzas

**Didysis Uzas** () – upė Jungtinėje Karalystėje, rytų Anglijoje. Prasideda Nortamptonšyre, šalia Salgreivo vietovės. Vingiuoja į šiaurę ir rytus per Bedfordšyrą, Kembirdžšyrą ir Norfolką. Įteka į Šiaurės jūros Vošo įlanką ties Kings Lyno miestu.

Didžiausi intakai: Kemas, Mažasis Uzas, Senasis Bedfordas.

Aukštupyje upė vinguriuoja. Nuolydis iki Bakingamo 4 m/km, link Erito sumažėja iki 0,4 m/km. Nuo Erito iki žiočių (56 km) beveik visa vaga ištiesinta ir sureguliuota, įrengtos dambos ir šliuzai. Laivuojama iki Bedfordo.

Prie Didžiojo Uzo įsikūrę šie miestai: Bakingamas, Milton Keinsas, Bedfordas, Sent Nitsas, Hantingdonas, Ilis, Kings Linas.

## Šaltiniai
Uzas

**Uzas** () – upė Jungtinėje Karalystėje, Anglijoje, Jorkšire. Susidaro susiliejus Juro ir Sveilo upėms, prasidedančioms Peninuose. Teka į pietryčius Šiaurės Jorkširo grafyste. Žemupio vaga smarkiai vingiuota. Įteka į Šiaurės jūros Hamberio estuariją. 

Didžiausi intakai: Derventas, Eras, Donas, Vorfas, Nidas, Fosas. Prie Uzo upės įsikūręs Jorko miestas.
Hamberio estuarija

**Hamberio estuarija** () – ilga estuarija, įsiterpusi į rytinius Anglijos krantus. Susidaro susiliejus Uzo, Ero ir Trento upėms. Įteka į Šiaurės jūrą. Hamberis sudaro ribą tarp Rytų Jorkširo ir Šiaurės Linkolnširo. Didžiausi uostai: Kingstonas prie Halo, Grimsbis, Imingemas.
Balzeko lietuvių kultūros muziejus

**Balzeko lietuvių kultūros muziejus** () nuo 1966 m. veikia Čikagoje, JAV. Įkūrėjas Stenlis Balzekas (*Stanley Balzekas*).

## Profilis

Muziejus renka daugiausia lituanistinę, ypač su lietuvių išeiviais susijusią medžiagą.
Prie muziejaus veikia Vaikų muziejus, Pagyvenusių žmonių klubas. Muziejus organizuoja paskaitas apie Lietuvą lietuvių ir anglų kalbomis, rengia parodas. Veikia ir kaip informacijos centras.

**Muziejaus skyriai:**
* Retų knygų, turintis apie 700 su Lietuva susijusių knygų lotynų, lietuvių, lenkų, rusų, vokiečių, prancūzų, čekų kalbomis, dalis jų išleista XVI a. – XVIII a.
* Smulkiosios spaudos
* Rankraščių – 350 fondų, JAV lietuvių asmeninės kolekcijos, Lietuvos diplomatinės tarnybos 1919–1941 m. dokumentų rinkinys
* Asmeninių dokumentų
* Periodikos, turintis apie 1800 pavadinimų laikraščių rinkinį
* Muzikos
* Audiovizualinis
* Meno
* Liaudies meno
* Imigracijos istorijos ir genealogijos
* Filatelijos
* Numizmatikos
* Švietimo
* Vertimų
* Biblioteka, turinti apie 42 000 knygų
* Fotoarchyvas, turintis apie 50 000 pozityvų ir negatyvų
* Irenos Balzekas kartografinę kolekciją sudaro 1500 Baltijos ir Rytų Europos šalių žemėlapių, kurių seniausi iš XV a.

## Nuorodos
* Balzekas Museum of Lithuanian Culture Website

## Šaltiniai
Vorfas

**Vorfas** () – upė Jungtinėje Karalystėje, Anglijoje, Jorkšire; Uzo dešinysis intakas. Prasideda Vorfdelo vietovėje, Jorkšir Deilso nacionaliniame parke, Peninuose. Teka į pietryčius, didžiąją savo ilgio dalį sudaro ribą tarp Šiaurės ir Vakarų Jorkširo. Įteka į Uzą ties Kauvudu. Didžiausi miestai prie Vorfo yra Otlis ir Veterbis.
Eras (Anglijos upė)

**Eras** () – upė Anglijoje, Jorkšire. Prasideda Malhamo vietovėje Peninų kalnuose. Teka į pietryčius, rytus, įteka į Uzo upę, šiai įtekant į Hamberio estuariją. Upė kanalizuota, kanalais sujungta su kitomis upėmis. Prie Ero įsikūrę šie miestai: Skiptonas, Lidsas, Kesilfordas.
Benetton Formula

**Benetton Formula Ltd** – buvusi Formulės 1 lenktynių komanda, kuri šiose varžybose dalyvavo nuo 1986 m. iki 2001 m. Komandą rėmė Benetton šeimos firma, valdanti pasaulinį aprangos parduotuvių tinklą. 2000 m. sezone komandą nupirko Renault, o 2002 metais ir ją pervardino į Renault F1.

## Istorija

Benneton grupė atėjo į Formulę 1 kaip Tyrrell Racing komandos rėmėjas 1983 m. Paskui kompanija rėmė Alfa Romeo, o nuo 1985 – Toleman komandą. 1986 m. Benetton debiutavo kaip ekipa. Iš pradžių ji naudojo BMW variklius, vėliau perėjo prie Ford.

Benetton ekipa labiausiai žinoma dėl Michaelio Schumacherio sėkmės joje, kuomet jis pelnė 19 iš 27 komandos pergalių ir laimėjo du pasaulio čempiono titulus. Po to, kai ekipa perėjo prie Renault variklių 1995 m., buvo laimėtas dar vienas konstruktorių titulas kartu su M. Schumacheriu ir Johny Herbertu. po 1995 m. sezono Schumacheris perėjo į Ferrari, o paskui jį taip pat padarė Rossas Brawnas, Nigel Stepney, Rory Byrneas ir dar 11 specialistų. Po šių įvykių Benetton daugiau nebepasiekė tokių rezultatų.

## Tautybė
Benetton komanda priklausė Didžiajai Britanijai nuo 1986 iki 1995 m., vėliau iki 2001 m. Italijai, nes Benetton grupė norėjo turėti savo nacionalinę komandą Formulėje 1. Nepaisant to, komandos bazė buvo Didžiojoje Britanijoje.

## Benetton pilotai
* Jean Alesi
* Gerhard Berger – pelnė pirmąją ir paskutinę komandos pergalę 1986 m. Meksikos GP ir 1997 m. Vokietijos GP. Taip pat jis pirmą kartą komandos istorijoje pasiekė finišą podiume 1986 m. San Marino GP.
* Thierry Boutsen
* Martin Brundle
* Jenson Button
* Teo Fabi – pasiekė pirmąją komandos pole poziciją 1986 m. Austrijos GP.
* Giancarlo Fisichella – pelnė paskutinę komandos pole poziciją 1998 m. Austrijos GP ir paskutinę komandos pergalę 2001 m. Belgijos GP.
* Johnny Herbert
* JJ Lehto
* Roberto Moreno – kartu su Nelson Piquet pasiekė pirmąją komandos dvigubą pergalę 1990 m. Japonijos GP.
* Alessandro Nannini
* Riccardo Patrese
* Nelson Piquet – pimasis buvęs Formulės 1 čempionas atėjęs į komandą.
* Michael Schumacher – laimėjo pilotų čempionatą 1994 ir 1995 sezonuose.
* Jos Verstappen
* Alexander Wurz

## F1 rezultatai
(paryškintos **pole pozicijos**)
Vajus (upė)

**Vajus** (, ) – upė Jungtinėje Karalystėje, Velse ir Anglijoje; Severno dešinysis intakas. Prasideda Kambrijos kalnuose, Plinlimono kalno papėdėje. Pradžioje teka į pietryčius per Velsą, vidurupyje pasuka į rytus, patenka į Angliją. Nuo Herefordo vingiuoja į pietus, žemupyje sudaro Anglijos–Velso ribą. Įteka į Severną (Severno estuariją) ties Čipstou miesteliu.

Didžiausi intakai: Lugas, Monou, Trodi, Linfi.

## Šaltiniai
Stenlis Balzekas

**Stenlis Balzekas** (, 1924 m. spalio 8 d. Čikagoje – 2020 m. birželio 18 d. Pallos Hills, Ilinojuje) – JAV lietuvių visuomenės veikėjas, verslininkas.

## Biografija
1951 m. baigė De Paulo universitetą Čikagoje. Nuo 1948 m. bendrovės „Balzekas Motor Sales“, įkurtos 1919 m. prezidentas. 1966 m. birželio 22 d. Čikagoje įkūrė Balzeko lietuvių kultūros muziejų.

Nuo 1975 m. Amerikos lietuvių demokratų partijos, nuo 1979 m. Lietuvių fondo, nuo 1980 m. Amerikos pramonės rūmų narys. Nuo 1981 m. Amerikos lietuvių tarybos prezidiumo narys ir viceprezidentas. Nuo 1989 m. reklamos ir ryšių su visuomene agentūros „Archer International“ vadovas. JAV pareigūnus konsultuoja tautinių kultūrų ir jų tarpusavio santykių klausimais. 1990 m. įsteigė Čikagos ir Vilniaus miestų draugystės komitetą, jo pirmininkas. Nuo 2000 m. Lietuvos Respublikos garbės konsulas Floridoje (Palm Byčas).

## Įvertinimas
* 1992 m. Gedimino 3 laipsnio ordinas
* 2016 m. ordino „Už nuopelnus Lietuvai“ Komandoro didysis kryžius
* 2019 m. Suteiktas Lietuvos bajorų karališkosios sąjungos Garbės Bajoro vardas už nuopelnus puoselėjant Lietuvos istorinį - kultūrinį paveldą

## Šaltiniai
Ninas

:: *Apie Kroatijos miestą žr. [[Ninas (Kroatija)]]*.

**Ninas** arba ***Nenas*** () – upė Jungtinėje Karalystėje, rytų Anglijoje. Prasideda Badbio vietovėje Nortamptonšyre. Teka į šiaurės rytus per Kembridžširo ir Linkolnširo grafystes. Prateka Peterboro miestą. Įteka į Šiaurės jūros Vošo įlanką.

Laivuojama, sujungta kanalais, įrengti šliuzai.


Visbičas.JPG|Nino upės uostas Visbiče
Nino upė Velingbore.jpg|Laivyba Nino upėje Velingbore


## Šaltiniai
Karl Rahner

**Karlas Raneris** (*Karl Rahner*, 1904 m. kovo 5 d. Breisgau Freiburgas – 1984 m. kovo 30 d. Insbruke) – SJ, vokiečių filosofas, katalikų teologas.

Laikomas vienu įtakingiausių XX a. teologų. Jo darbai turėjo įtakos II Vatikano susirinkimo veiklai. Raneris pats buvo vienas iš Susirinkimo rengėjų, ekspertų. Filosofijoje laikomas Martin Heidegger sekėju. Siekė teologinės tradicijos su moderno mąstymu sintezės. Raneris buvo vienas iš Teologijos ir bažnyčios žinyno (*[[LThK|Lexikon für Theologie und Kirche]]*) sudarytojų, turėjo įtakos vokiškajai teologijai. Kritikavo Katalikų Bažnyčios nesutarimus, rėmė tarptautinio teologų bendravimo, taip pat teologijos, gamtos mokslų ir marksizmo atstovų suartėjimo idėjas.
Rekinas

**Vrekinas** () - didelė kalva Šropširo grafystėje Anglijoje, apie 7 km į vakarus nuo Telfordo, priklausanti Šropširo kalvų regionui, kuris pripažintas ypač gražiu natūraliu kraštovaizdžiu (*Area of Outstanding Natural Beauty*). Kalvos aukštis 407 m. Kalva yra populiari turistų bei vaikščiojimą praktikuojančių žmonių atrakcija. Matoma iš kai kurių vietų kitose grafystėse.

Laikoma, kad Vrekino pavadinimas kilęs iš keltų kalbos žodžio *Uriconion*, kuris buvo siejamas su ant viršūnės esančiu beveik 8 hektarų ploto geležies amžiaus fortu. Pagal Vrekiną vėliau pavadintas apylinkėse romėnų įkurtas Viroconium Cornovorium miestas (dabar Roksiteris), taip pat maža anglosaksų karalystė Wreocensæte. Kelis amžius kalva buvo žinoma normanų jai suteiktu pavadinimu – Gilberto kalnas (*Mount Gilbert*), pagal ten gyvenusio atsiskyrėlio vardą.

Šiuo metu ant Vrekino viršūnės taip pat yra Vrekino radijo ir TV perdavimo stotis, vietinių vadinama Vrekino švyturiu (dėl žemai skrendantiems orlaiviams įspėti skirto signalinio žibinto).

## Nuorodos
* Legenda apie Vrekino atsiradimą
Semionas Alapinas

**Semionas Alapinas** (1856 m. lapkričio 7 d. Sankt Peterburge, kitais duomenimis Vilniuje – 1923 m. liepos 15 d. Heidelberge) – iš Lietuvos kilęs žydų kilmės Rusijos šachmatininkas.

Mokėsi Heidelberge. Po to dirbo eksporto firmos atstovu Berlyne ir Paryžiuje. Nuo XIX a. aštuntojo dešimtmečio atsidėjo tik šachmatams. 1879 m. pasidalijo pirmąją ir antrąją vietas su Čigorinu nacionaliniame Rusijos turnyre (po to pralaimėjo mačą dėl pirmosios vietos). 1890 m. pralaimėjo mačą preš Čigoriną (+3-7=0). 1893 m. laimėjo mačą su fon Bardelėbenu (+3-1=1). 1899 m. sužaidė mačą su Šlechteriu, kuris baigėsi lygiosiomis (+1-1=4).

1899 m. užėmė ketvirtąją vietą turnyre Vienoje. Taip pat užėmė antrąją vietą turnyre Vienoje 1901 m., penktąją vietą turnyre Monte Karle 1901 m., 1906 m. laimėjo turnyrą Sankt Peterburge, 1908 m. užėmė antrąją vietą turnyre Lodzėje, 1909 m. – antrąją vietą turnyre Miunchene, 1911 m. ten pat – pirmąją vietą.

1911 m. Miunchene pralaimėjo mačą su Špilmanu (+3-6=1).

Alapino vardu yra pavadinta keletas debiutinių sistemų, pavyzdžiui, Alapino variantas siciliškojoje gynyboje (1.e4 c5 2.c3) ar Alapino debiutas (1. e4 e5 2. Že2).

Kai kuriais duomenimis maždaug 1902 m. liepą Alapinas buvo aštuntasis pagal pajėgumą žaidėjas pasaulyje.

## Išnašos
Bristolio įlanka

**Bristolio įlanka**, ***Bristolio kanalas*** (, ) – didelė Atlanto vandenyno (Keltų jūros) įlanka Didžiosios Britanijos pietvakariuose, įsiterpia tarp Velso ir Kornvalio. Einant į rytus pereina į piltuvo formos Severno upės estuariją. Ilgis 230 km, plotis iki 126 km, gylis iki 50 m. Dėl piltuvo formos Bristolio įlankoje kyla dideli potvyniai (iki 14,5 m), sukeliantys borą (priešinę bangą) Severno upėje.

Didžiausi uostai: Bristolis, Niuportas, Kardifas, Svonsis.

## Šaltiniai
Aukštutinis Eivonas

**Aukštutinis Eivonas** () – upė Jungtinėje Karalystėje, Anglijoje; Severno kairysis intakas. Prasideda Naseby vietovėje Nortamptonšyre. Teka į pietvakarius per Lesterširą, Northamptonširą, Vorikširą, Vusterširą ir Gloučesterširą. Įteka į Severeną Tiviksberyje.

Didžiausi intakai: Lymas, Sou, Denas, Erou, Šerbarnas. Laivuojama. Prie Aukštutinio Eivono įsikūrę šie miestai: Regbis, Lemington Spa, Vorikas, Stratfordas prie Eivono.
Simona Krupeckaitė

**Simona Krupeckaitė** (g. 1982 m. gruodžio 13 d. Utenoje) – profesionali Lietuvos treko dviratininkė, 2009 metų Pasaulio dviračių treko čempionė, planetos rekordininkė, 2009, 2010, 2016 metų Lietuvos metų sportininkė.

## Biografija
S. Krupeckaitė sportuoti pradėjo 1995 m. su pirmuoju treneriu Alvydu Surgautu. Jos dabartinis treneris yra Antanas Jakimavičius. Už Lietuvos rinktinę debiutavo 2001 m. pasaulio taurės varžybose Lenkijoje. Dabar gyvena ir sportuoja Panevėžyje, Maskvoje. Sportininkė treniruojasi 1 – 2 kartus per dieną. Krupeckaitės hobis yra siuvinėjimas.

2009 m. kovo 25 d. pagerino pasaulio rekordą ir buvo greičiausia 500 metrų atskiro starto lenktynėse. Lenkijos miesto Pruškovo „BGZ Arena“ treke 26 metų pasiekė vidutinį 54,060 km/h greitį, o jos laikas buvo 33,296 sek.

2009 m. spalio mėn. laimėjo moterų treko sprinto daugiakovės varžybas (visose 4 rungtyse – sprinto, 200 metrų iš eigos ir atkrentamąsias lenktynes bei keirino rungtį), surinkusi 60 taškų, artimiausią varžovę rusę Olgą Strelcovą aplenkė 15 taškų.

2010 m. gegužės 29 d. Maskvos Grand prix varžybose pasiekė pasaulio 200 metrų iš eigos pasaulio rekordą.

Nuo 2023 m. Panevėžio miesto savivaldybės tarybos narė.

## Pasaulio dviračių treko rekordai

* 500 m. atskiro starto (33,296 sek). Pasiektas 2009 m. kovo 25 d. Pruškove, pagerintas Anna Meares 2012 m. balandžio 8 d. (33,010 sek). 
* 200 m. iš eigos (10,793 sek). Pasiektas 2010 m. gegužės 29 d. Maskvoje, pagerintas Miriam Welte 2012 m. birželio 22 d. (10,643 sek).

## Pasiekimai iki 2009 m.
* 2001: 6 vieta, Europos jaunimo (U23) čempionatas, Brno, 500 m;
* 2002: 10 vieta, Pasaulio taurės etapas, Kalis;
* 2002: 11 vieta, Pasaulio taurės etapas, Maskva;
* 2003: 2 vieta, Europos jaunimo (U23) čempionatas, Maskva, 500 m;
* 2003: 2 vieta, Europos jaunimo (U23) čempionatas, Maskva, sprintas;
* 2004: 3 vieta, Europos jaunimo (U23) čempionatas, Valensija, 500 m;
* 2005: 2 vieta, Pasaulio taurės etapas, Maskva, 500 m; 
* 2006: 2 vieta, Pasaulio taurės etapas, Sidnėjus, 500 m;
* 2006: 3 vieta, Pasaulio taurės etapas, Maskva, sprintas;
* 2006: 3 vieta, Pasaulio taurės etapas, Maskva, 500 m;
* 2007: 2 vieta, Pasaulio taurės etapas, Pekinas, 500 m;
* 2008: 3 vieta, Pasaulio taurės etapas, Los Andželas, 500 m.
* 2008: 8 vieta, Pekino olimpinės žaidynės, Pekinas, sprintas;

## Nuorodos
* Simonos Krupeckaitės asmeninė svetainė 
* Simonos Krupeckaitės statistika

## Šaltiniai
Živilė Balčiūnaitė

**Živilė Balčiūnaitė** (g. 1979 m. balandžio 3 d. Vilniuje) – Lietuvos ilgų nuotolių ir maratono bėgikė. Nacionalinė čempionė ir rekordininkė. Aukščiausias karjeros pasiekimas − 2010 m. Europos maratono čempionės titulas, buvo anuliuotas dėl dopingo vartojimo, bėgikė diskvalifikuota 2 metams. 2016 m. Ž. Balčiūnaitė dėl dopingo diskvalifikuota 8 metams.

## Biografija
Stambiausio masto varžybose Balčiūnaitė debiutavo 1997 m. pasaulio kroso bėgimo čempionate. Jaunimo rungtyje sportininkė pelnė 74-ąją vietą. Po metų sportininkė dalyvavo pasaulio jaunimo čempionate, kur 3000 m bėgime užėmė aukštą 10 vietą. 2004 m. bėgikė pirmą kartą įveikė olimpinį normatyvą ir atstovavo šaliai 2004 m. vasaros olimpinėse žaidynėse. Atėnuose vykusiose varžybose maratono rungtyje ji užėmė 14 vietą. 2006 m. Europos čempionate sportininkė maratono distancijos pabaigoje susistumdė su kitomis dalyvėmis ir liko ketvirtoje vietoje. Po metų Balčiūnaitė debiutavo 2007 m. pasaulio čempionate, kuriame užėmė tik 33 vietą. 2008 m. vasaros olimpinės žaidynės buvo daug sėkmingesnės ir lengvaatletė pelnė 11 vietą. Berlyne vykusiame 2009 m. pasaulio čempionate Balčiūnaitė pasirodė geriau nei pirmą kartą. galutinėje įskaitoje ji liko 19 vietoje. 2010 m. Europos lengvosios atletikos čempionato maratono bėgime tarp 28 – 29 kilometrų sportininkė atitrūko nuo grupės ir pelnė aukso medalį. Ji tapo pirmąja lietuve, Europos pirmenybių aukso laimėtoja, ir pirmąja prizininke bėgimo rungtyje, tačiau vėliau rezultatai buvo anuliuoti, bėgikė diskvalifikuota (žr. žemiau).

Pirmasis sportininkės treneris buvo Juozapas Garalevičius, šiuo metu ją treniruoja Romas Sausaitis.

2010 m. spalio 29 d. Balčiūnaitė buvo suspenduota, dėl įtartino mėginio su padidėjusiu testoteronu, pateiktu Europos čempionate. LLAF drausmės komisija vienbalsiai nusprendė, kad nepakanka argumentų, įrodančių Živilės Balčiūnaitės kaltę, už kurią ji turėtų būti diskvalifikuota.< Balčiūnaitės suspendavimas paliktas galioti iki IAAF anti-dopingo tarnybos rezultatų pateikimo. 2011 m. balandžio 5 d. LLAF drausmės komisijos nutarimu Živilė Balčiūnaitė buvo diskvalifikuota dvejiems metams, o 2010 m. Europos čempionate iškovotas aukso medalis atimtas.

2016 m. balandžio mėnesį paimtame mėginyje buvo aptikta meldoniumo, kuris nuo 2016 m. yra įtrauktas į draudžiamų preparatų sąrašą. Už tai Ž. Balčiūnaitė nubausta 8 metų diskvalifikacija.

## Pasiekimai

## Išnašos

## Nuorodos
* Živilė Balčiūnaitė IAAF svetainėje
Mamadou N'Diaye

**Mamadou N`Diaye** (g. 1975 m. birželio 16 d. Dakaras, Senegalas) – Senegalo krepšininkas.

Po Oberno universiteto baigimo jį pasirinko Denver Nuggets (NBA) klubas 2000 m. Mamadou žaidė Toronto Raptors, Dallas Mavericks, Atlanta Hawks, Los Angeles Clippers NBA komandose, vėliau perėjo į Europą. 2008 m. vasario 7 d. Atėnų Panellinos komanda oficialiai paskelbė, kad žaidėją iki sezono pabaigos paskolina Kauno Žalgirio klubui. 2009 m. vasario 20 d. pasirašė sutartį su Južno Chimik klubu.
## Išnašos
Antonino siena

**Antonino Siena** – įtvirtinimų linija Didžiojoje Britanijoje. Pastatyta senovės romėnų, 142–144 m. e. imperatoriaus Antonino Pijaus valdymo metais. Išliko tik nedideli sienos fragmentai. Tęsėsi per visą salą nuo *[[Forto užutėkis|Firth of Forth]]* įlankos rytuose iki *[[Klaido užutėkis|Firth of Clyde]]* įlankos vakaruose. Dabar tai tankiausiai gyvenama Škotijos dalis.

Siena turėjo pakeisti ~160 km piečiau esančią Adriano sieną, bet romėnai prie jos išsilaikė tik 20 metų ir atsitraukė atgal iki Adriano sienos.

Antonino siena buvo paprastesnė už Adriano sieną, ją sudarė ~4 m aukščio pylimas, griovys šiaurinėje pusėje ir kelias pietinėje. Sienos ilgis – 60 km (dukart trumpesnė už Adriano sieną). Prie sienos buvo 19 fortų. Geriausiai išsilaikė vienas iš mažiausių – *Rough Castle Fort*.

## Nuorodos
* http://www.roman-britain.co.uk/military/roman-frontier-systems/the-antonine-wall/
Darius Ruželė

**Darius Ruželė** (g. 1968 m. balandžio 27 d.) – Lietuvos šachmatų didmeistris (nuo 1996 m.).

## Biografija

Pirmų žymesnių rezultatų pasiekė 1986 m., kai laimėjo SSRS jaunių čempionatą. Nuo praėjusio amžiaus 10-o dešimtmečio iki 2002 m. priklausė lietuvių šachmatininkų avangardui. Nuo 1992 m. iki 2000 m. penkiskart dalyvavo šachmatų olimpiadose ir 1992 m. prie 4-os lentos žaidė Europos komandiniame čempionate, kuris vyko  Debrecene. Ten Lietuvos šachmatininkai užėmė VI vietą. 

1993 m. Vilniuje Darius Ruželė užėmė III vietą (po Vidmanto Mališausko ir Lembito Ollo) regioniniame turnyre (atrankinėse pasaulio šachmatų čempionato varžybose).. 1994 m. jis laimėjo I vietą (kartu su Aleksandru Oniščuku) atvirame čempionate Miunsteryje, o 1996 m. pasiekė svarbią pergalę prieš Michailą Gurevič Bonoje. 2000 m. Darius Ruželė triumfavo *atvirame* čempionate Gelzenkirchene  ir laimėjo sidabro medalį Vilniuje vykusiame 2000 m. Lietuvos čempionate. Kitais metais šalies čempionate Kaune jis užėmė III vietą .

Nuo 2003 m. kvalifikacinuose čempionatuose dėl šachmatininkų Elo reitingų nedalyvauja .

## Šaltiniai
Bukiškės (Elektrėnai)

**Bukiškės** – kaimas Elektrėnų savivaldybėje, pietinėje Vievio ežero pakrantėje. 

## Istorija

XIX a. kaimas priklausė Semeliškių parapijai.

## Gyventojai

## Šaltiniai